A MEDinPROT **Megvalósíthatósági Programot** hirdet

I.) A BME, ELTE, MTA-TTK, SE és PPKE főállású munkatársai számára a MEDinPROT Fehérjetudományi Kiválósági Együttműködési Program **Megvalósíthatósági pályázatot hirdet** az alábbicélból:

* **támogatni** (max. 1 MFt) bármely fehérjetudományi terület kapcsán benyújtandó nagy hazai vagy nemzetközi pályázat előkészületeit,
* **támogatni** azon jelentős tudományos eredményeket ígérő fehérjetudományi kutatásokat, amelyek pozitív nemzetközi visszhangot válthatnak ki,
* **elősegíteni** a fehérjetudományi hálózat hazai kiépülését és bővülését.

II.) A programban azok a **kutatók vehetnek részt**, akik:

* a fehérjekutatásban dolgozó munkatársak, és legalább **1 éve** a BME, ELTE, SE, PPKE illetve ezen 4 egyetem valamelyikén működő MTA-TKI kutatócsoport, valamint MTA-TTK **főállású alkalmazottjai.** Két aktív tag közös pályázata a preferált, de indokolt esetben egy 3. személy is beléphet a közös pályázatba.
* bizonyítottan rendelkeznek már sikeres előkísérletekkel,
* rendelkeznek pontos pénzügyi tervvel, amely igazolja, hogy az igényelt összeg (max. 1 MFt) fedezi a pályázat benyújtásához szükséges előkísérletek költségeit

III.) A program **vezetése, szakmai felügyelete**:

A **Megvalósíthatósági programban való aktív részvételről** és az ahhoz járó támogatásról - a beérkezett írásos pályázatok szakmai tartalma alapján - a 8 tagú kuratórium konszenzussal dönt.

IV.) A **megvalósíthatósági program** pénzügyi háttere:

E program működéséhez a 2018-as tanévre mintegy 4 millió Ft áll a kuratórium rendelkezésére. (A támogatás összege csak az MTA TKI által jogszerűnek ítélt formában használható fel.)

V.) A programban való **részvétel alapelvei**:

* a jelöltek mindegyike legyen nemzetközi mércével mérten is megalapozott kutató, amit tudománymetrikai adataik hitelesen tükrözzenek.

VI.) A program **elvárásai/kívánalmai:**

* fél- max. 1 éven belül a pályázat benyújtása egy komoly hazai vagy nemzetközi pályázatra (MTA, NKFIH, ERC,…),
* a beadott pályázatban, ill. ezek kapcsán megjelenő cikkekben köszönetet mondanak a MedInProtnak,
* a megjelenő cikkeket automatikusan elküldik a MedInProt (medinprot@chem.elete.hu) részére,
* a következő MedInProt konferencián beszámolnak eredményeikről.

**A Megvalósíthatósági programba jelentkezni a mellékelt űrlap kitöltését követően lehet.** A kiegészített doc-fájlt (< 5Mbyte) elektronikusan, a medinprot@chem.elte.hu e-mail címre, egyetlen összeszerkesztett csatolt dokumentumként kell megküldeni, a tárgyban kérjük, tüntesse fel: **Megvalósíthatósági program.**

 A pályázati anyag beérkezési határideje: **2018. február 21. 24 óra**

Budapest, 2018. február 8.

Perczel András a MEDinPROT kuratórium elnöke

**A kuratórium tagjai**:

**Dr. Molnár Mária Judit** (SE),

**Dr. Ligeti Erzsébet** (SE, Élettani Intézet egyetemi tanára, az MTA rendes tagja),

**Dr. Salgó András** (BME, Alkalmazott Biotechnológia és Élelmiszertudományi Tanszék tanszékvezető egyetemi tanár),

**Dr. Pongor Sándor** (Pázmány Péter Katolikus Egyetem egyetemi tanára, az International Centre for Genetic Engineering and Biotechnology munkatársa),

**Dr. Keserű György Miklós** (MTA Természettudományi Kutatóközpont, tudományos tanácsadó)

**Dr. Tompa Péter** (VIB Structural Biology Research Center (SBRC), Brusszel, Belgium, igazgatója)

**Dr. Málnási-Csizmadia András** (ELTE, egyetemi docens)

**Pályázati űrlap a Megvalósíthatósági programban való részvételhez**
(a pályázók közösen töltik és egészítik ki)

1. Adják meg az együttműködő partnerek
* nevét,
* tudományos fokozatát,
* jelenlegi tudományos besorolását.
1. Adják meg **publikációs** adataikat (csak 2012-2017) ***10 pont.***
* Csatolják (e dokumentumhoz szerkesztve) publikációs listáik utolsó 5 évének **referált cikkeit** (A konferencia kiadványokat nem tekintjük cikknek, ha csak nem referált dolgozatként jelentek meg.) Ha egy publikációban a pályázó **se** **nem első, se nem levelező-szerző**, akkor adja meg egyetlen mondatban saját **tudományos hozzájárulása** mibenlétét.
* A 2012-2017-as listák fejlécein tüntessék fel az MTMT alapján, az ezen időszakra eső
	+ publikációk számát (*N*2012-2017 = ),
	+ összesített IF értékét (Σ*IF*2012-2017 = ) és
	+ az ezekre kapott független hivatkozások (Cit2012-2017 =) számát.
1. Fejtsék ki pontosan kutatásuk, előkísérleteik eddigi rész eredményeit *(max. 300 szó)* ***20 pont.***
2. Ismertessék **közérthetően** programjuk mibenlétét, közös munkájuk lényegét és célját *(max. 300 szó)* ***20 pont****.*
3. Készítsenek pontos pénzügyi tervet a kért összeg elköltésére *(max. 200 szó/félév)* ***10 pont****.*
4. Adják meg közös pályázatuk címét, s azt hogy mikor és mely hazai vagy külföldi szakmai fórumon fognak **közösen pályázatot** benyújtani. *(max. 200 szó)* ***10 pont***